Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 2 Pv 8/11/2201	Dunajská Streda, 6.8.2012
EEČ : 2-16-102-2012

U Z N E S E N I E

Trestná vec:	obvinená XXXXX  
Prečin:	Poisťovací podvod podľa § 223 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 200,00 € 
b.	Peňažná suma určená na všeobecne prospešné účely: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
realizované policajtom OÚ vyšetrovania PZ Dunajská Streda pod spisovou značkou ORP-832/OEK-DS-10.
dňa 06. septembra 2010 v Dunajskej Strede na Obchodnej ul. č. 790 v pobočke spoločnosti Kooperatíva poisťovňa, a.s., XXXXX Group, XXXXX v úmysle vylákať poistné plnenie uvedením iného do omylu si v mene XXXXX uplatnila nárok na náhradu škody z havarijného poistenia Eurokasko za škodu vzniknutú prevádzkou motorového vozidla zn. XXXXX, EČ: XXXXX, VIN: XXXXX XXXXX, žltej farby, ktorá mala vzniknúť tak, že ako vodič motorového vozidla zn. XXXXX, EČ: XXXXX,mala v čase okolo 21.00 hod. dňa 31.08.2010 viesť predmetné osobné motorové vozidlo pri obci Kostolné Kračany, okres Dunajská Streda, kde stratila kontrolu nad vozidlom a následne narazila do stromu v dôsledku čoho malo prísť  k poškodeniu prednej časti vozidla, predného nárazníka, prednej masky, prednej kapoty, čela a výstuhy vnútra vozidla ako i chladiča a držiaka chladiča na základe obhliadky vozidla vykonanej spoločnosťou Slovexperta  bolo zistené, že poškodené vozidlo nejaví znaky poistnej udalosti, nakoľko bolo preukázaného, že  na vozidle sa nachádzajú už použité diely, ktoré boli predmetom poistného plnenia za poistnú udalosť zo dňa 10.03.2010, hlásená poisťovni Generali, v dôsledku čoho bolo poistné plnenie zamietnuté, predmetné skutočnosti  boli potvrdené aj znaleckým posudkom vypracovaného znalcom z odboru  doprava cestná, , z ktorého obsahu vyplýva, že poškodenie vozidla, ktoré zadokumentoval pracovník poisťovne Generali a pracovník Slovexperty pre poisťovňu Kooperatíva vykazujú  zhodné znaky, číže boli použité zhodné diely pri poistnej udalosti zo dňa 10.03.2010  a zo dňa 31.08.2010, v prípade vyplatenia poistného plnenia poškodenej  spoločnosti Kooperatíva poisťovňa, a.s., XXXXX Group, XXXXX vznikla škoda v celkovej výške 2.645,27 €, podľa vypracovanej kalkulácie nákladov,

Odôvodnenie: 
Uznesením policajta Okresného riaditeľstva Policajného zboru, Okresného Úradu justičnej a kriminálnej polície Dunajská Streda ČVS: XXXXXo dňa 25.02.2011 bolo XXXXX vznesené obvinenie za pokus prečinu poisťovacieho podvodu podľa § 14 ods. 1, § 223 ods. 1 Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinená slobodne a vážne, zrozumiteľne a určito vyhlásila, že spáchala skutok, za ktorý je stíhaná.

Splnomocnená zástupkyňa poškodeného - spoločnosti Kooperativa poisťovňa, a.s. XXXXX XXXXX, XXXXX. XXXXX pred uzavretím zmieru na Okresnom súde v Dunajskej Strede v písomnom vyhlásení, ktoré podpísala dňa 26.04.2012 v sídle pobočky spoločnosti Kooperativa poisťovňa, a.s. XXXXX XXXXX, XXXXX, na Farskej ulici 30 v Nitre a následne zaslala probačnému a mediačnému úradníkovi - XXXXX uviedla, že nakoľko spoločnosťou Kooperativa poisťovňa, a.s. XXXXX XXXXX, XXXXX nebolo z poistnej udalosti č.: XXXXX poskytnuté poistné plnenie, nevznikla jej žiadna  škoda a preto od obvinenej náhradu škody nežiada.
 
Obvinená dňa 21.05.2012 poukázala na účet Krajskej prokuratúry Trnava celkovú sumu v o výške 200,- € , z ktorých 50 % t.j. 100,- € je určených na všeobecne prospešné účely a to Občianskemu združeniu s názvom XXXXX XXXXX XXXXX okres Dunajská Streda a 50 %, t.j. 100,- € štátu  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinená a splnomocnená zástupkyňa poškodeného týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci. 

Poučenie: 
Proti tomuto uzneseniu je prípustná sťažnosť, ktorú je  možné  podať     
                      do troch  dní  od  jeho  doručenia   cestou   tunajšej  prokuratúry  na 
                      Krajskú prokuratúru v Trnave.
                      Sťažnosť má odkladný účinok. 

XXXXX